Roger Caillois
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Roger Caillois var en fransk essayist. Han var direktør for serien Croix du Sud, som har introdusert søramerikansk litteratur i Frankrike.
Caillois utga, med bakgrunn i sosiologi, språkvitenskap og myteforskning, en rekke essayer om litteratur, antropologi og politikk, blant annet Le Mythe et l'homme (1938), L'Homme et le sacré (1939), Esthétique généralisée (1962), Cases d'un Echignier (1970), Approches de l'imaginaire (1974) og La Fleuve alphée (1978). Caillois hadde inngående kjennskap til forutsetningene for avantgarde-litteraturen, men var aldri talsmann for noen bestemt -isme. Forfatterskapet hans er fylt av spennende, men ikke systematiserte, teorier og iakttagelser. Les mer i Store norske leksikon Frankrikes litteratur litteratur humaniora forskning bok Eksterne lenker Académie française: Roger Caillois